তবুও একটা সময় ছোট্ট এই পৃথিবীর স্বাধীনতাও যেন শেষ হয়ে যায় ।  পড়াছারান এর ছোট্ট এই অন্তরীপ বুঝি নেহাৎই স্বল্পায়ু । শ্রান্ত বৈকালিকতার দিন অতি সহজে পার হয়ে গেলে চলে আসে শলা পরামর্শের সন্ধ্যা । সে সন্ধ্যা যে আর কাটেনা । অর্থাৎ বড়দের সচেতন ভূবন ।  তখন প্রায় প্রতি সন্ধ্যাতেই আমাদের চওড়া মাটির বারান্দায় বসতো এই পরামর্শ সভা । অন্ধকারে চলা এই সভার মধ্যমণি  একটি মোড়ায় আসীন আমার বাবা । অন্যরা মাটিতে পিড়িতে যে যার মতো । সভার একমাত্র বক্তা এবং প্রস্তাবক মা ।  (চলবে)